EL Επίσημη Εφημερίδα της Ευρωπαϊκής Ένωσης C 283/7

Πληροφορίες που διαβιβάζουν τα κράτη μέλη για τις κρατικές ενισχύσεις οι οποίες χορηγούνται βάσει του κανονισμού (ΕΚ) αριθ. 1857/2006 της Επιτροπής για την εφαρμογή των άρθρων 87 και 88 της συνθήκης EK στις κρατικές ενισχύσεις προς μικρές και μεσαίες επιχειρήσεις που δραστηριοποιούνται στον τομέα της παραγωγής γεωργικών προϊόντων και για την τροποποίηση του κανονισμού (ΕΚ) αριθ. 70/2001

(2008/C 283/04)

Αριθμός ενίσχυσης: XA 268/08

Κράτος μέλος: Ηνωμένο Βασίλειο

Περιφέρεια: Northern Ireland

Τίτλος του καθεστώτος ενισχύσεων ή ονομασία της εταιρείας που λαμβάνει μεμονωμένη ενίσχυση: The New Entrants Scheme for Young Farmers

Νομική βάση: Financial Assistance for Young Farmers (Northern Ireland) Order 2004 (SI 2004/3080 (NI 21), the Financial Assistance for Young Farmers Scheme Order (Northern Ireland) 2005 (SR 2005/69), the Financial Assistance for Young Farmers Scheme (Amendment) Order (Northern Ireland) 2005 (SR 2005/540) and the Financial Assistance for Young Farmers Scheme (Amendment) Order (Northern Ireland) 2008 (SR 2008/186)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία:

Νεοεισερχόμενοι στο καθεστώς Σύνολο συμμετεχόντων Μέσο συνολικό ποσό αποπληρωμής δανείων Μέσο ετήσιο ποσό αποπληρωμής δανείων ανά αιτούντα Άθροισμα 2008/2009 95 95 15 994 3 199 0 (1) 2009/2010 0 95 15 994 3 199 303 905 2010/2011 0 95 15 994 3 199 303 905 2011/2012 0 95 15 994 3 199 303 905 2012/2013 0 95 15 994 3 199 303 905 2013/2014 0 95 15 994 3 199 303 905 Το συνολικό ποσό της καταβλητέας ενίσχυσης ανέρχεται σε 1,6 εκατ. GBP.

Μέγιστη ένταση της ενίσχυσης: Το καθεστώς προβλέπει την επιδότηση επιτοκίου για δάνεια που λαμβάνουν νέοι γεωργοί. Το μέγιστο ποσό της διαθέσιμης ενίσχυσης ανέρχεται σε 17 000 GBP για 5 έτη. Το επιτόκιο για το οποίο μπορεί να χορηγηθεί επιδότηση περιορίζεται σε 3,5 % άνω του βασικού επιτοκίου της Τράπεζας της Αγγλίας (περίπου 2,5 % άνω του βασικού επιτοκίου των τοπικών δανειοδοτικών ιδρυμάτων). Οι αιτούντες που συνάπτουν δάνεια με υψηλότερο επιτόκιο υποχρεούνται να καταβάλλουν τους επιπλέον τόκους

Ημερομηνία εφαρμογής: Ημερομηνία έναρξης του καθεστώτος είναι η 1η Αυγούστου 2008

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Η μέγιστη διάρκεια καταβολής των επιδοτήσεων επιτοκίου είναι 5 χρόνια και οι τελευταίες πληρωμές για την πλειονότητα των συμμετεχόντων στο καθεστώς θα πραγματοποιηθούν το αργότερο στις 31 Μαρτίου 2014. Επειδή, όμως, το καθεστώς παρέχει τη δυνατότητα στους αιτούντες να αντλήσουν δανειακά κεφάλαια έως την 31η Ιουλίου 2010, ορισμένες πληρωμές ενδέχεται να διαρκέσουν μέχρι το οικονομικό έτος 2015/2016. Δεν τίθεται περιορισμός στο ποσό του δανείου ή στη διάρκειά του, αλλά το καθεστώς θα λήξει στις 27 Φεβρουαρίου 2009 για τους νεοεισερχομένους, ή και νωρίτερα εάν έχουν εξαντληθεί όλα τα διαθέσιμα κεφάλαια

Στόχος της ενίσχυσης: Τομεακή ανάπτυξη. Σε συμφωνία με το άρθρο 7 του κανονισμού (ΕΚ) αριθ. 1857/2006, οι επιλέξιμες δαπάνες θα έχουν τη μορφή επιδότησης επιτοκίου για δάνεια που συνάπτονται για να καλυφθεί το κόστος εγκατάστασης νεοεισερχόμενων γεωργών κάτω των 40 ετών που εγκαθίστανται για πρώτη φορά ως αρχηγοί εκμετάλλευσης. Με τον τρόπο αυτό θα ενθαρρυνθούν νέες επενδύσεις στον γεωργικό τομέα, που θα δημιουργήσουν νέες δραστηριότητες ή θα προσδώσουν προστιθέμενη αξία στον εν λόγω τομέα στη Βόρειο Ιρλανδία

Σχετικός(-οί) κλάδος(-οι): Το καθεστώς εφαρμόζεται σε νέους γεωργούς οι οποίοι θα ασχοληθούν κατά κύριο λόγο με την παραγωγή, μολονότι η μεταποίηση και εμπορία μπορούν να αποτελούν μέρος των δραστηριοτήτων της εκμετάλλευσης. Το καθεστώς εφαρμόζεται σε όλα τα είδη παραγωγής.

Το καθεστώς εφαρμόζεται μόνον σε μικρές και μεσαίες επιχειρήσεις (ΜΜΕ) όπως ορίζονται στο άρθρο 2 σημείο 5 του κανονισμού (ΕΚ) αριθ. 1857/2006

Ονομασία και διεύθυνση της χορηγούσας αρχής: Το αρμόδιο θεσμικό όργανο για το καθεστώς είναι το εξής:

Department of Agriculture and Rural Development

Dundonald House

Upper Newtownards Road

Belfast BT4 3SB

United Kingdom

Ο αρμόδιος οργανισμός για τη διαχείριση του καθεστώτος είναι ο εξής:

Department of Agriculture and Rural Development

Dundonald House

Upper Newtownards Road

Belfast BT4 3SB

United Kingdom

Διεύθυνση στο Διαδίκτυο: http://www.dardni.gov.uk/financial_assistance_for_young_farmers_scheme_in_northern_ireland.doc

Λοιπές πληροφορίες: Περισσότερες και λεπτομερέστερες πληροφορίες σχετικά με την επιλεξιμότητα και τους κανόνες του καθεστώτος υπάρχουν στον ανωτέρω δικτυακό σύνδεσμο. Με το παρόν καθεστώς παρατείνεται η διάρκεια του υφιστάμενου καθεστώτος ενισχύσεων XA 123/07, αλλά η σωρευτική δαπάνη δεν θα αυξηθεί σε επίπεδα υπεράνω της αρχικής πρόβλεψης. Κατά τα άλλα, το καθεστώς παραμένει το ίδιο. Όταν τεθεί σε ισχύ το παρόν καθεστώς, παύει η δυνατότητα υποβολής νέων αιτήσεων για το καθεστώς ενισχύσεων XA 123/07.

Ημερομηνία και υπογραφή εξ ονόματος του Department for Environment, Food and Rural Affairs (Υπουργείου Περιβάλλοντος, Τροφίμων και Αγροτικών Υποθέσεων), αρμόδιας αρχής του Ηνωμένου Βασιλείου

Mr Neil Marr

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Αριθμός ενίσχυσης: XA 291/08

Κράτος μέλος: Κυπριακή Δημοκρατία

Περιφέρεια: Δεν έχει εφαρμογή

Τίτλος του καθεστώτος ενίσχυσης ή ονομασία της εταιρείας που λαμβάνει μεμονωμένη ενίσχυση: Σχέδιο Αγροτικής Πολιτικής της Αρχής Ηλεκτρισμού Κύπρου

Νομική βάση: Οι περί Αναπτύξεως Ηλεκτρισμού (Τροποποιητικοί) Κανονισμοί του 2008

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Για το έτος 2008 οι διαθέσιμες πιστώσεις ανέρχονται στο ποσό των 3 417 203 EUR. Οι απαιτούμενες δαπάνες λειτουργίας του Σχεδίου για τα επόμενα χρόνια θα καλυφθούν από τις διαθέσιμες πιστώσεις στον προϋπολογισμό της Αρχής Ηλεκτρισμού Κύπρου

Μέγιστη ένταση της ενίσχυσης: 60 % [για νέους γεωργούς, όπως ορίζονται στο άρθρο 2 παράγραφος 11 του κανονισμού (ΕΚ) αριθ. 1857/2006 οι οποίοι δραστηριοποιούνται ή/και διανέμουν σε μειονεκτικές περιοχές όταν οι επενδύσεις πραγματοποιούνται εντός 5 ετών από την εγκατάσταση τους]

Ημερομηνία εφαρμογής:

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Μέχρι 31 Δεκεμβρίου 2013

Στόχος της ενίσχυσης: Παροχή ηλεκτρικού ρεύματος σε υποστατικά που συμβάλουν στη διαδικασία πρωτογενούς παραγωγής γεωργοκτηνοτροφικών προϊόντων και αποτελούν μέρος της μονάδας, όπως κτηνοτροφικές εκμεταλλεύσεις, γεωργικές αποθήκες, υδραντλίες, υποστατικά στέγασης ζώων και πτηνών, εγκαταστάσεις επεξεργασίας νερού, λυμάτων, εγκαταστάσεις βιολογικών σταθμών, πιεστικά [Άρθρο 4 του κανονισμού (ΕΚ) αριθ. 1857/2006]

Σχετικός(-οί) κλάδος(-οι): Όλοι ο κλάδοι της γεωργίας και κτηνοτροφίας στην πρωτογενή παραγωγή γεωργοκτηνοτροφικών προϊόντων

Ονομασία και διεύθυνση της χορηγούσας αρχής:

Aρχή Ηλεκτρισμού Κύπρου Αμφιπόλεως 11 Στρόβολος, Τ.Θ. 24506 CY-1399 Λευκωσία, Κύπρος

Διεύθυνση στο Διαδίκτυο: www.moa.gov.cy/da

Λοιπές πληροφορίες: Ο καθορισμός των δικαιούχων για συμμετοχή στο σχέδιο θα γίνεται με βάση αντικειμενικά κριτήρια όπως αυτά καθορίζονται στο σχέδιο

Αριθμός ενίσχυσης: XA 305/08

Κράτος μέλος: Ισπανία

Περιφέρεια: Comunidad Valenciana

Εταιρεία που λαμβάνει μεμονωμένη ενίσχυση: Universidad Cardenal Herrera-CEU

Νομική βάση: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Ετήσιες δαπάνες που έχουν προγραμματιστεί: 60 000 EUR κατά τη διάρκεια του 2008

Μέγιστη ένταση της ενίσχυσης: 100 %

Ημερομηνία έναρξης εφαρμογής: Από την ημερομηνία δημοσίευσης του αριθμού καταχώρισης της αίτησης εξαίρεσης στη σελίδα της Γενικής Διεύθυνσης Γεωργίας και Αγροτικής Ανάπτυξης της Επιτροπής στο διαδίκτυο

Διάρκεια της μεμονωμένης ενίσχυσης: Έτος 2008

Στόχος της ενίσχυσης: Σχέδιο παροχής τεχνικής υποστήριξης για την εκπαίδευση και την κατάρτιση των κτηνοτρόφων που είναι κάτοχοι εκμεταλλεύσεων και των εργαζομένων άμεσα στον τομέα της κτηνοτροφίας κατά το έτος 2008.

Στις επιλέξιμες δαπάνες συγκαταλέγονται οι δαπάνες διοργάνωσης του προγράμματος κατάρτισης, τα έξοδα μετακίνησης και διαμονής των συμμετεχόντων, οι δαπάνες μίσθωσης εγκαταστάσεων, το κόστος δημοσιεύσεων, και τα μέτρα για την εκλαΐκευση της επιστημονικής γνώσης, υπό τον όρο ότι δεν κατονομάζονται μεμονωμένες επιχειρήσεις ή εμπορικά σήματα.

Οι επιλέξιμες δαπάνες που καλύπτονται από την ενίσχυση είναι οι αναφερόμενες στο άρθρο 15 του κανονισμού (ΕΚ) αριθ. 1857/2006 για την παροχή τεχνικής υποστήριξης στο γεωργικό τομέα

Σχετικός(-οί) κλάδος(-οι): Κτηνοτρόφοι και εργαζόμενοι άμεσα στον τομέα της κτηνοτροφίας

Όνομα και διεύθυνση της χορηγούσας αρχής:

Conselleria de Agricultura, Pesca y Alimentación Amadeo de Saboya, 2 E-46010 Valencia

Άλλες πληροφορίες: —

Διεύθυνση στο Διαδίκτυο: http://www.agricultura.gva.es/especiales/ayudas_agrarias/pdf/UCH_CEU_2008 %20.pdf

Valencia, 18 Ιουλίου 2008.

Η Γενική Διευθύντρια Γεωργικής Παραγωγής

Laura PEÑARROYA FABREGAT

(1) Επειδή η ενίσχυση καταβάλλεται ετησίως αναδρομικά, δεν θα υπάρξουν πληρωμές κατά το πρώτο έτος.